CELEX: 62007TJ0278
Language: sl
Date: 2008-10-20 00:00:00
Title: Sodba Sodišča prve stopnje (pritožbeni senat) z dne 20. oktobra 2008.#Luigi Marcuccio proti Komisiji Evropskih skupnosti.#Pritožba - Javni uslužbenci - Uradniki - Socialna varnost.#Zadeva T-278/07 P.

SODBA SODIŠČA PRVE STOPNJE (pritožbeni senat)
      z dne 20. oktobra 2008
      Zadeva T-278/07 P
      Luigi Marcuccio
      proti
      Komisiji Evropskih skupnosti 
      „Pritožba – Javni uslužbenci – Uradniki – Socialna varnost – Nesreča pri delu – Odločitev o koncu postopka na podlagi člena 73 Kadrovskih predpisov – Neobstoj akta, ki posega v položaj – Neutemeljena pritožba“
      Predmet: Pritožba zoper sklep Sodišča za uslužbence Evropske unije (prvi senat) z dne 11. maja 2007 v zadevi Marcuccio proti Komisiji
         (F‑2/06, še neobjavljen v ZOdl. JU), s katero pritožnik predlaga razveljavitev tega sklepa.
      
      Odločitev: Pritožba se zavrne. Luigi Marcuccio nosi svoje stroške in stroške, ki jih je v tem postopku priglasila Komisija.
      
      Povzetek
      1.      Pritožba – Pritožbeni razlogi – Napačna presoja dejstev – Nedopustnost – Zavrnitev – Pravna opredelitev dejstev
      (člen 225a ES)
      2.      Postopek – Odločitev, sprejeta z obrazloženim sklepom – Uporaba ukrepov procesnega vodstva – Ukrepi, ki ne ovirajo sprejetja
            takega sklepa
      (Poslovnik Sodišča prve stopnje, člena 64 in 111; Sklep Sveta 2004/752, člen 3(4))
      1.      Pritožba se lahko opira samo na pritožbene razloge, ki se nanašajo na kršitev pravnih pravil, z izključitvijo vsakršne presoje
         dejstev. Sodišče za uslužbence je edino pristojno za ugotavljanje dejstev, razen če bi vsebinska nepravilnost njegovih ugotovitev
         izhajala iz listin v spisu, ki so mu bile predložene, in za presojo teh dejstev. Ko je Sodišče za uslužbence ugotovilo ali
         presodilo dejstva, je Sodišče prve stopnje pristojno, da na podlagi člena 225a ES izvršuje nadzor nad pravno opredelitvijo
         teh dejstev in pravnimi posledicami, ki jih je iz tega izpeljalo Sodišče za uslužbence.
      
      (Glej točko 20.)
      Napotitev na: Sodišče, 27. november 2001, Z proti Parlamentu, C‑270/99 P, Recueil, str. I‑9197, točka 37 in navedena sodna
         praksa.
      
      2.      Uporaba ukrepov procesnega vodstva, predvidenih v členu 64 Poslovnika Sodišča prve stopnje, kot je poskus sporazumne rešitve
         spora, sama po sebi ne more biti ovira za sprejetje obrazloženega sklepa na podlagi člena 111 tega poslovnika, če so pogoji,
         določeni v tej določbi, izpolnjeni.
      
      (Glej točki 41 in 42.)
      Napotitev na: Sodišče, 19. januar 2006, AIT proti Komisiji, C‑547/03 P, ZOdl., str. I‑845, točka 30.